CONSILIUL LOCAL AL  MUNICIPIULUI CRAIOVA



HOTĂRÂREA NR. 328
Consiliul Local al Municipiului Craiova, întrunit în şedinţa ordinară din data de 27.11.2008.

Având în vedere raportul nr.165005/2008 întocmit de Direcţia Patrimoniu prin care se propune modificarea prin completare a Hotărârii Consiliului Local al Municipiului Craiova nr.316/2002 referitoare la aprobarea listei  spaţiilor comerciale sau  de prestări servicii proprietate privată a statului, care urmează să fie vândute şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
În conformitate cu Decizia nr. 2040/2006 a Curţii de Apel Craiova.

Potrivit prevederilor Legii nr.550/2002 privind vânzarea spaţiilor comerciale proprietate privată a statului şi a celor de prestări servicii aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, modificată şi completată;

În temeiul art.36 alin.2 lit. c coroborat cu alin.5 lit b, art.45 alin.3 şi art.61 alin.2 din Legea nr.215/2001, republicată, privind administraţia publică locală.

HOTĂRĂŞTE:

Art.1.  Se modifică Hotărârea Consiliului Local al Municipiului Craiova nr.316/2002 privind lista spaţiilor comerciale şi/sau de prestări servicii aprobate pentru vânzare, prin completare cu spaţiul comercial, situat în  municipiul Craiova, str. Unirii, nr.55, deţinut de d-na Ilie Simona.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu, Direcţia Juridică, Asistenţă de Specialitate şi Contencios Administrativ şi Comisia pentru vânzarea spaţiilor comerciale şi de prestări servicii vor aduce la îndeplinire prevederile prezentei hotărâri.

